paragraph_text: Darik je bio zlatni kovani novac koji se koristio u Perzijskom Carstvu.<ref> Bio je vrlo velike kvalitete,<ref>Enciklopedija Britannica: Darik s čistoćom od 95.83%. a sadržavao je otisak perzijskog kralja ili velikog ratnika naoružanog lukom i strijelom, no nije utvrđeno koga točno prikazuje. Darik je uveden u doba vladavine Darija Velikog između 522. i 486. pr. Kr., a prestao se koristiti nakon Aleksandrove invazije 330. pr. Kr. Nakon što je Aleksandar Makedonski osvojio Perziju, darici su rasptopljeni i od njih se kovao novi, Aleksandrov novac. To je vjerojatno glavni razlog zbog čega danas ima vrlo malo sačuvanih darika, unatoč njihovoj raširenosti u doba vladavine perzijske dinastije Ahemenida.